Blaze7451/Wiki-th-20250601 huggingface dataset:
ภาษาเปอร์เซียเก่า

ภาพร่างของคอลัมน์แรกของจารึกเบอิสตุน
ภาษาเปอร์เซียเก่า เป็นภาษาในจารึกซึ่งค้นพบในบริเวณที่ตั้งของประเทศอิหร่านในปัจจุบัน มีอายุราว 600-500 กว่าปีก่อนคริสต์ศักราช ภาษานี้มีอายุไล่เลี่ยกับภาษาบาลีในอินเดีย และมีลักษณะโครงสร้างทางภาษาที่คล้ายกันมาก เปอร์เซียเก่าเป็นภาษาของชาวอิหร่านที่พัฒนาขึ้นในสมัยกลาง วิวัฒนาการมาจากภาษาอเวสตะซึ่งเป็นภาษาที่เก่าแก่ที่สุดของชาวอิหร่านโบราณ

**การจัดจำแนก**
ภาษาเปอร์เซียเก่าอยู่ในภาษากลุ่มอิหร่านโบราณ ซึ่งเป็นสมาชิกของภาษากลุ่มอิหร่านตะวันตกเฉียงใต้

**วิวัฒนาการของภาษา**
ในช่วงพุทธศตวรรษที่ 9 ช่วงราชวงศ์อะแคมินิดตอนปลาย จารึกของอาร์ทาเซอร์เซสที่ 2 และที่ 3 มีความแตกต่างจากภาษาที่พบในจารึกของพระเจ้าดาริอุสมหาราชมากพอที่จะเรียกภาษาก่อนเปอร์เซียกลาง หรือภาษาหลังเปอร์เซียเก่า ภาษาเปอร์เซียเก่านี้ ต่อมาจะพัฒนาไปเป็นภาษาเปอร์เซียกลาง และจะไปเป็นภาษาเปอร์เซียใหม่อีกทอดหนึ่ง ศาสตราจารย์ Gillbert Lazard นักวิชาการที่มีชื่อเสียงทางด้านวิทยาอิหร่านและเป็นผู้เขียนไวยากรณ์ภาษาเปอร์เซียได้กล่าวไว้ว่า
ภาษาที่เป็นที่รู้จักในปัจจุบันว่าภาษาเปอร์เซียใหม่ซึ่งมักจะเรียกในช่วงแรกของยุคอิสลามว่าภาษาปาร์ซี-ดารีสามารถจำแนกทางภาษาศาสตร์ว่ามีความเชื่อมโยงกับภาษาเปอร์เซียกลาง ซึ่งเป็นภาษาทางราชการและทางศาสนาในอิหร่านยุคซัสซาเนียน ซึ่งมาจากภาษาเปอร์เซียเก่าที่เป็นภาษาในสมัยราชวงศ์อาแคมินิดอีกต่อหนึ่ง ภาษาเปอร์เซียทั้งสามช่วงแสดงความเป็นภาษาเดียวกันอย่างต่อเนื่อง จุดกำเนิดอยู่ที่ฟาร์ และมีความแตกต่างทางด้านลักษณะและสำเนียงที่ชัดเจนจากสำเนียงอื่นๆที่พบทางอิหร่านตะวันตกเฉียงเหนือและตะวันออก
ภาษาเปอร์เซียกลางหรือบางครั้งเรียกภาษาปะห์ลาวี มีการพัฒนาโดยตรงมาจากภาษาเปอร์เซียเก่า และใช้ในการเขียนอย่างเป็นทางการของประเทศ การเปรียบเทียบพัฒนาการในแต่ละขั้นตอนของภาษาแสดงคงามเหมือนกันทางด้านไวยากรณ์และประโยค

**อักษร**
ภาษาเปอร์เซียเก่าเขียนจากซ้ายไปขวาโดยใช้อักษรรูปลิ่มแทนพยางค์ ประกอบด้วยสัญลักษณ์ 36 ตัว แสดงสระและพยัญชนะ มีโลโกแกรม 8 ตัว และมีเครื่องหมาย 3 ตัว 
ปเปอร์เซียเก่า
ปเปอร์เซียเก่า
ภาษาอเวสตะ

ภาษาอเวสตะ (Avestan language) เป็นภาษาที่เก่าแก่ที่สุดของชาวอิหร่านโบราณ  มีอายุไล่เลี่ยกับ ภาษาพระเวท หรือ ภาษาไวทิกะ ซึ่งเป็นภาษาบันทึกคัมภีร์พระเวทของฝ่ายอินเดีย  ภาษาอเวสตะเป็นภาษาที่บันทึกความเชื่อทางศาสนาของคนอิหร่านโบราณที่เก่าแก่ที่สุดของชาตินี้ ใช้ในบทสวดมนต์ของศาสนาโซโรอัสเตอร์ 
ภาษาอเวสตะจัดอยู่ในตระกูลภาษาอินเดีย-ยุโรป สาขาย่อยอินเดีย-อิหร่าน (อินโด-อิเรเนียน)เป็นภาษากลุ่มอิหร่านที่เก่าสุดเท่าที่มีหลักฐาน เช่นเดียวกับภาษาเปอร์เซียโบราณ เขียนด้วยอักษรอเวสตะ ภาษานี้แบ่งได้เป็นสองกลุ่มคือ- ภาษาอเวสตะเก่า หรือ อเวสตะคาถิก เป็นภาษาโบราณที่มีไวยากรณ์ใกล้เคียงกับภาษาพระเวท มีการผันคำนามมาก คาดว่าใช้อยู่ในช่วง 457 ปีก่อนพุทธศักราช - ภาษาอเวสตะใหม่ มีสองระบบคือระบบดั้งเดิมและระบบประดิษฐ์ โดยระบบแรกพัฒนามาจากภาษาอเวสตะเก่า และน่าจะใช้เป็นภาษาพูดจนถึง 257 ปีก่อนพุทธศักราช ส่วนระบบประดิษฐ์เป็นระบบที่ไม่ใช้เป็นภาษาพูด แต่ใช้ในการเขียนหนังสือของนักบวช

**ไวยากรณ์**

**คำนาม**

**คำกริยา**

**อเวสตะกับสันสกฤต**
ภาษาอเวสตะมีความคล้ายกับภาษาสันสกฤตพระเวทอย่างมาก ดังตัวอย่างข้อความนี้:"This powerful deity; strong, among the living the strongest; Mithra, I honor with libations."

**ดูเพิ่ม**
 ภาษาอินโด-ยูโรเปียนดั้งเดิม- ภาษาอินโด-อิเรเนียนดั้งเดิม- ภาษาพระเวท

**หมายเหตุ**

**อ้างอิง**

**ข้อมูลทั่วไป**
 isbn=90-04-08332-4.- isbn=3-85124-652-7.- chapter-url=http://www.iranicaonline.org/articles/avestan-language-4-syntax- publisher=fas.harvard.edu.- publisher=fas.harvard.edu.- isbn=978-90-04-25809-9.

**แหล่งข้อมูลอื่น**
อะเวสตะ
อะเวสตะ
มิจฉาทิฐิ

มิจฉาทิฐิ (มิจฺฉาทิฏฺฐิ) เรียกโดยย่อว่า "ทิฐิ" หมายถึง ความเห็นผิดจากความเป็นจริง หรือผิดจากทำนองคลองธรรม

**ประเภท**
พระไตรปิฎกภาษาบาลี  แบ่งหมวดมิจฉาทิฏฐิไว้หลายแบบ เช่น สักกายทิฏฐิ 20 ในนกุลปิตาสูตร ทิฏฐิ 62 ในพรหมชาลสูตร และนิยตมิจฉาทิฏฐิ 3 ในสามัญญผลสูตร เป็นต้น
นิยตมิจฉาทิฐิ 3 ได้แก่
# นัตถิกทิฏฐิ ความเห็นผิดว่าไม่มี คือ การมีความเห็นว่าสัตว์ทั้งหลายที่จะได้รับความดีความชั่วที่จะได้มีความสุขหรือความทุกข์ ฯลฯ ในภพข้างหน้านั้นไม่ได้เป็นผลสืบเนื่องไปจากการกระทำอันเป็นบุญหรือเป็นบาปของตนเองที่ตนทำไว้ในชีวิตปัจจุบัน ได้แก่
## นตฺถิ ทินฺนํ การให้ไม่มีผล   
## นตฺถิ ยิฏฺฐํ การบูชาไม่มีผล
## นตฺถิ หุตํ การเซ่นสรวงไม่มีผล
## นตฺถิ สุกตทุกฺกฏานํ กม์มานํ ผลํ วิปาโก ผลวิบากแห่งกรรมที่ทำดีทำชั่วไม่มี
## นตฺถิ อยํ โลโก โลกนี้ไม่มี
## นตฺถิ ปโร โลโก โลกหน้าไม่มี
## นตฺถิ มาตา มารดาไม่มีคุณ
## นตฺถิ ปิตา บิดาไม่มีคุณ
## นตฺถิ สตฺตา โอปปาติกา สัตว์ที่เกิดผุดขึ้นไม่มี
## นตฺถิ โลเก สมณพฺราหฺมณา สมฺมคฺคตา สมฺมาปฏิปนฺนา เย อิมญฺจ โลกํ ปรญฺจ โลกํ สยํ อภิญฺญา สจฺฉิกตฺวา ปเวเทนฺติ สมณพราหมณ์ผู้ประพฤติดีปฏิบัติชอบทำให้แจ้งโลกนี้และโลกหน้าด้วยปัญญาอันยิ่งเองแล้วสอนผู้อื่นให้รู้แจ้งก็ไม่มีในโลก
# อเหตุกทิฐิ ความเห็นว่าไม่มีเหตุ คือ การมีความเห็นว่าความดี ความชั่ว ความสุข ความทุกข์ ฯลฯ ที่สัตว์ทั้งหลายได้รับอยู่ในชีวิตปัจจุบันนี้ ไม่ได้เป็นผลสืบเนื่องมาจากการกระทำอันเป็นบุญหรือเป็นบาปของตนเองในภพก่อน
# อกิริยทิฏฐิ ความเห็นว่าไม่มีการกระทำ คือ มีความเห็นว่าการกระทำของสัตว์ทั้งหลาย ถึงแม้ว่าจะทำดีก็ไม่ชื่อว่าเป็นบุญ ถึงแม้กระทำชั่วก็ไม่ชื่อว่าเป็นบาป แต่เชื่อว่าการกระทำไม่ว่าดีหรือไม่ดีก็แค่เป็นไปตามธรรมดา ไม่เชื่อบุญไม่เชื่อบาป

**ปัจจัยให้เกิดมิจฉาทิฏฐิ**
ปัจจัยให้เกิดมิจฉาทิฏฐิ มี 2 อย่าง ได้แก่- ปรโตโฆสะ คือ การโฆษณาแต่บุคคลอื่น เสียงจากผู้อื่น ฟังคำบอกเล่าชักจูงของผู้อื่น- อโยนิโสมนสิการ คือ การทำในใจโดยไม่แยบคาย การไม่ใช้ปัญญาพิจารณา ความไม่รู้จักคิด การปล่อยให้อวิชชาครอบงำ ตรงกันข้ามกับคำว่า โยนิโสมนสิการ

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  อักขณสูตร พระไตรปิฎก เล่มที่ ๒๓
หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
บัวสอน บุบผาวัน

บัวสอน บุบผาวัน (ບົວສອນ ບຸບຜາວັນ; เกิดวันที่ 3 มิถุนายน ค.ศ. 1954) เป็นนักการเมืองชาวลาวที่เคยดำรงตำแหน่งนายกรัฐมนตรีลาวจาก ค.ศ. 2006 ถึง 2010 ซึ่งแทนที่บุนยัง วอละจิด ผู้กลายเป็นรองประธานาธิบดี เขาเคยดำรงตำแหน่งในสภาแห่งชาติลาวในวันที่ 8 มิถุนายน ค.ศ. 2006

**อาชีพ**
ใน ค.ศ. 1975 หลังเวียงจันทน์ตกไปเป็นของปะเทดลาวไม่นาน เขากลายเป็นที่โปรดปรานของคำไต สีพันดอน อดีตหัวหน้าพรรค เขาได้เข้าไปเป็นสมาชิกพรรคเมื่อวันที่ 9 เมษายน ค.ศ. 1980p=29

**อ้างอิง**

**บรรณานุกรม**
หนังสือ:- cite book | author = Stuart-Fox, Martin | year = 2008 | title = Historical Dictionary of Laos | publisher = Scarecrow Press | isbn = 978-0-81086-411-5 | ref = CITEREFStuart-Fox2008 
หมวดหมู่:นายกรัฐมนตรีลาว
หมวดหมู่:นักการเมืองพรรคประชาชนปฏิวัติลาว
หมวดหมู่:สมาชิกสภาแห่งชาติลาว
หมวดหมู่:บุคคลจากแขวงสาละวัน
แนวแตกเรียบ

แนวแตกเรียบ (cleavage) เป็นลักษณะรอยแตกของแร่ซึ่งจะเป็นไปในแนวระนาบเรียบ เนื่องจากโครงสร้างของอะตอมภายในผลึก รอยแตกขนานไปตามผิวหน้าของผลึกแร่เสมอ แร่ที่ไม่เป็นผลึก ก็จะไม่มีแนวแตกแบบนี้ แนวแตกเรียบอาจจะมีแนวเดียว หรือ 2 แนว 3 แนว ก็ได้ ทำให้แร่แตกแยกในลักษณะต่าง ๆ กันและเรียกชื่อแนวแตกตามลักษณะของแร่ที่แตกออกตามแนวนั่นเอง
# แนวแตกเรียบแนวเดียว แร่จะแตกออกในลักษณะเป็นแผ่นบาง ๆ แบบลอกได้ทั้งแผ่นใหญ่หรือแผ่นเล็กมาก ๆ ได้แก่ แร่ไมกา พวกมัสโคไวท์ ไบโอไทต์
# แนวแตกเรียบ 2 แนว 
#* แนวของรอยแตกตั้งฉากกัน เช่น ออร์โทเคลส
#* แนวของรอยแตกไม่ตั้งฉากกัน เช่น แอมฟิโบล
# แนวแตกเรียบ 3 แนว
#* แนวของรอยแตกตั้งฉากซึ่งกันและกัน ทำให้แร่แตกออกเป็นรูปลูกบาศก์ เช่น กาลีนา
#* แนวของรอยแตกไม่ตั้งฉากกัน เช่น แร่จะแตกออกในรูปที่คล้ายสี่เหลี่ยมขนมเปียกปูน เช่น แคลไซล์
# แนวแตกเรียบ 4 แนว สังเกตได้จากรูปสามเหลี่ยมด้านเท่า 8 หน้า ประกบกันเป็นรูปทรงแปดหน้า เช่น ฟลูออไรต์
# แนวแตกเรียบ 6 แนว เช่น สฟาเลอไรต์ (แร่สังกะสี)
แนวแตกแบบนี้อาจเห็นได้เมื่อแร่แตกแยกหลุดออกเอง หรือจะเห็นได้เมื่อเราบิหรือทุบแร่ บางชนิดก็เห็นชัดเจนมาก บางชนิดก็ไม่ชัดเจนต้องดูด้วยกล้องจุลทรรศน์ การอธิบายเกี่ยวกับแร่ที่มีแนวแตกแบบนี้เรามักใช้ว่า แนวแตกสมบูรณ์ชัดดี พอใช้ได้ หรือไม่ชัดเจน เป็นต้น

**อ้างอิง**

**แหล่งข้อมูลอื่น**
  แนวแตกเรียบ กรมทรัพยากรธรณี date=2012-12-04 
หมวดหมู่:วิทยาแร่
หมวดหมู่:ผลิกศาสตร์
นแวแตกเรียบ
ไคเซ็ง

ไคเซ็น (Kaizen) เป็นภาษาญี่ปุ่น แปลว่า การเปลี่ยนแปลงเพื่อให้ดีขึ้น หรือปรับปรุงให้ดีขึ้น หรือการปรับปรุงให้ดีขึ้นอย่างต่อเนื่อง หรือการปรับปรุงให้ดีขึ้นอย่างสม่ำเสมอ ไคเซ็นโดยความหมายทั่วๆไปแล้วจะหมายความว่า สภาพสิ่งที่ไม่ดีปรับปรุงแก้ไขให้ดีขึ้นใหม่ ซึ่งเป็นคำศัพท์ที่ใช้ในวงการอุตสาหกรรมการผลิตไคเซ็นที่ใช้ในโรงงานผู้ปฏิบัติงานจะเป็นแกนกลางในการปฏิบัติในกิจกรรมนี้ (Bottom up)

**คำจำกัดความ**
เนื้อหาของกิจกรรมไคเซ็นคือ การปรับปรุงแก้ไขอุปกรณ์เครื่องจักร และการสร้างเครื่องมือใหม่ๆPokayokeขึ้นมาเป็นต้น เพื่อเพิ่มประสิทธิภาพในการทำงานให้ก้าวหน้าและ รักษาความปลอดภัยในการทำงาน, ป้องกันการเกิดคุณภาพที่ไม่ดีขึ้น ในสิ่งเหล่านี้ที่เกี่ยวข้องกับการผลิต ไคเซ็น(การปรับปรุงให้ดีขึ้น) เป็นการปฏิบัติงานโดยใช้สติปัญญาของคนงานในการทำกิจกรรมเองซึ่งไม่ได้เป็นคำสั่งจากเบื้องบน จึงเป็นลักษณะเฉพาะพิเศษของกิจกรรมนี้ ทางฝ่ายโรงงานหรือกิจการ ส่วนใหญ่ก็ได้คอยช่วยเหลือรองรับทางกิจกรรมที่เป็นรูปแบบของQC circleเป็นต้นเสียส่วนใหญ่ หรือ ไคเซ็นคือไม่ใช่เป็นการกิจกรรมที่เสร็จสิ้นแค่ครั้งเดียวแต่จะทำอย่างต่อเนื่องและไม่มีที่สิ้นสุด
กิจกรรมไคเซ็น กับกิจกรรม QC circle นั้นในวงการอุตสาหกรรมการผลิตของญี่ปุ่นแล้วส่วนใหญ่จะใช้ร่วมกันหรือทำร่วมกัน 
ไคเซ็นได้ถูกนับรวมในคำจำกัดความพื้นฐานของระบบการผลิตแบบโตโยต้า เข้าไปด้วย ตัวอย่างเช่น การใช้สติปัญญาของพนักงานในการปรับปรุงงานด้านทอผ้าของอุปกรณ์การผลิตโดยใช้ของจากบริษัทอื่นแทนบ้าง และของที่ไม่เพียงพอหรือขาดจะไม่ซื้อแต่พวกตนเองจะทำการสร้างและปรับปรุงขึ้นมา และการสร้างแก้ไขนั้นจะอยู่ในระบบไม่เกินงบประมาณที่วางไว้ เป็นต้น ในการผลิตแบบระบบโตโยต้านั้นจะมีเกร็ดสาระที่ลึกๆในหลายอย่าง
วงการอุตสาหกรรมและโรงงานของญี่ปุ่นได้ขยายและพัฒนาไปในต่างประเทศ ในขณะเดียวกันก็ได้ส่งผู้ชำนาญงานไปฝึกอบรมพนักงานในท้องถิ่น และในปีค.ศ. 1980 ณ MITเป็นแกนนำในการทำวิจัยความแข็งแกร่งของวงการอุตสาหกรรมญี่ปุ่น เป็นต้น สิ่งนี้เป็นปัจจัยที่สำคัญที่สุดของวงการการผลิตของญี่ปุ่นจึงทำให้ขยายไปยังต่างประเทศ
หมวดหมู่:คำและวลีภาษาญี่ปุ่น
ไม่มีวันก้มหัวให้

ไม่มีวันก้มหัวให้　(絕不低頭)　เป็นนิยายกำลังภายใน ที่แต่งโดย　โกวเล้ง(古龍)ตีพิมพ์ครั้งแรกในปี ค.ศ. 1975
มไม่มีวันก้มหัวให้
5ส

5ส คือ แนวทางที่ใช้เพื่อปรับปรุงแก้ไขงานและรักษาสิ่งแวดล้อมในที่ทำงานให้ดีขึ้นในวงการการผลิตและวงการงานบริการเป็นต้น โดยการปฏิบัติตามหลัก 5ส ที่แปลมาจากภาษาญี่ปุ่น โดยในญี่ปุ่นเรียกกันว่า 5S ซึ่งได้แก่- สะสาง (seiri) คือ การแยกของ(หรือกระบวนการทำงาน)ที่จำเป็น/ไม่จำเป็นต่องาน และกำจัด/เคลื่อนย้าย/หรือบริจาคออกไป รวมถึงเพิ่มเติมของจำเป็นที่ขาดหายไปด้วย - สะดวก (seiton) คือ การจัดวางสิ่งของต่างๆ ที่สำคัญกับงานให้เป็นระเบียบ เพื่อความสะดวกในการใช้งานและลดเวลาในการค้นหา - สะอาด (seiso) คือ การทำความสะอาด (ไม่ใช่แค่ ปัด กวาด เช็ด ถู) เครื่องจักร อุปกรณ์ และ สถานที่ทำงาน เพื่อหาข้อบกพร่อง หรือความเสียหายของอุปกรณ์ เครื่องจักร ต่างๆ ก่อนการทำงาน หากพบความเสียหายต้องแก้ไขเชิงป้องกัน- สร้างมาตรฐาน (seiketsu) หรือ Standardization คือ การสร้างมาตรฐานเพื่อให้ทุกคนสามารถทำงานได้เหมือนกัน - สร้างวินัย (shitsuke) หรือ Discipline คือ การอบรมให้เข้าใจ 5ส อย่างถูกต้อง และติดตามประเมินผลของ 5ส ด้วยการตรวจประเมิน

** 5ส**
การควบคุม 5ส ตามพื้นฐานในการควบคุมการทำงาน เรียกว่า ระบบ 5ส แท้ที่จริงแล้วประสิทธิภาพของ 5ส มีความงดงามต่อสิ่งแวดล้อมในที่ทำงานในตัวของมันเอง และเป็นการเพิ่มแรงจูงใจให้กับพนักงานอีกด้วย ทำ 5ส ให้ถึงที่สุดผลที่ได้รับทางอ้อมก็คือ ระบบประสิทธิภาพการทำงานเพิ่มขึ้น, ป้องกันการเกิดสิ่งที่ไม่ดีเข้าสู่ขบวนการอื่น, เพิ่มความปลอดภัยในการทำงานให้มั่นคง สิ่งเหล่านี้ในสถานที่ทำงานเราจะเห็นเป็นประจำก็คือ สะสาง, สะดวก และจุดที่เป็นปัญหาสามารถทำให้จับต้องได้เห็นอย่างต่อเนื่อง

**ดูเพิ่ม**
 ไคเซ็น

**อ้างอิง**
  5ส.คืออะไร โดยกระทรวงพาณิชย์ date=2006-07-03 
หมวดหมู่:การผลิต
พิทยา บุณยรัตพันธุ์

พิทยา บุญยรัตพันธุ์ (25 กรกฎาคม พ.ศ. 2476–14 เมษายน พ.ศ. 2553) เป็นอดีตนักร้องวงดนตรีสุนทราภรณ์ และนักร้องเพลงลูกกรุงที่มีชื่อเสียง ได้รับความนิยมอย่างมากจากเพลง จูบ เจ้าของฉายา นักร้องเสียงกระดังงาลนไฟ

**ประวัติ**
พิทยา บุณยรัตพันธุ์ เกิดเมื่อวันที่ 25 กรกฎาคม พ.ศ. 2476 ที่จังหวัดธนบุรี จบการศึกษาในระดับมัธยมศึกษาปีที่ 3 (สมัยนั้น) ที่โรงเรียนสตรีวัดระฆัง

**โลกเสียงเพลง**
เมื่อพิทยาเรียนอยู่ทุกครั้งที่มีงานโรงเรียนเธอจะถูกคัดเลือกให้ร่วมแสดงด้วยทุกครั้ง ซึ่งงานที่ทำให้เธอได้รับความภาคภูมิใจมากที่สุดคือได้รับบทนางเอกละครเรื่อง “Mid Summer Night Dream" ที่คุรุสภา ซึ่งตอนนั้นยังตั้งอยู่ที่โรงเรียนสวนกุหลาบ โดยพระวรวงศ์เธอ พระองค์เจ้าเปรมบุรฉัตร เป็นผู้ควบคุมการซ้อม ทำให้เธอถูกคาดว่าจะเป็นดาวเด่นในการแสดงละครทั้งจากครูบาอาจารย์ และเพื่อนฝูง แต่เธอกลับหันไปเรียนภาษาอังกฤษ โดยให้เหตุผลว่า ”ดีกว่าอยู่ว่างว่าง”
ต่อมาคุณพนิดา สุนทรสนาน แนะนำให้ไปสมัครร้องเพลงที่วงดนตรีสุนทราภรณ์ เมื่อ พ.ศ. 2495 (รุ่นเดียวกันกับศรีสุดา รัชตะวรรณ, วรนุช อารีย์, พูลศรี เจริญพงษ์) โดยเพลงที่ทำชื่อเสียงให้เธอคือ เพลง “ใจสาว” คำร้องโดย สุรัฐ พุกกะเวส ทำนองโดย เอื้อ สุนทรสนาน  จากนั้นก็ลาออกมาอยู่กับวงดนตรีประสานมิตร (อายุของวงอยู่ในช่วงปี พ.ศ. 2498-2500) ประมาณ 2 ปีเศษ เพลงแรกที่ขับร้องบันทึกเสียงคือเพลง “สาวสะอื้น” จากผลงานการประพันธ์ของ เวส สุนทรจามร

**ผลงานเพลง**
สำหรับเพลงที่โด่งดังมากที่สุดและสร้างชื่อเสียงให้แก่เธออย่างมากคือ เพลง "จูบ" แต่งเนื้อร้อง/ทำนองโดยสุรพล โทณะวณิก ซึ่งแต่งมาจากน้ำเสียงและใบหน้าที่เซ็กซี่ของเธอที่ครูสุรพลคิดว่าถ้าผู้หญิงสวยๆถูกจูบจะเป็นยังไง และเพลง "คนึงหา" มีผลงานเพลงอื่น ๆ เช่น
อย่าบอกใครนะ - ถ้าฉันจะรัก - โถ่มดแดง - โกรธฉันหรือเปล่า - รัก คู่ หม่อมราชวงศ์ถนัดศรี สวัสดิวัตน์ - ยิ่งกว่าการฆ่า - ถ้าฉันจะรัก - ธาตุแท้ของเธอ - กอด - จับ - ผวาตื่น - อย่าเพิ่งตาย - หาดกับฟ้า - ฝันเฝื่องเมืองกรุง - กฎแห่งกรรม - อย่าประหารรัก - ขาดทุนรัก - เสียงสน เป็นต้น

**บั้นปลายชีวิต**
พิทยา บุณยรัตพันธุ์ ได้รักษาตัวด้วยโรคอัมพฤกษ์ มานานกว่า 10 ปี ที่บ้านพักของตนเอง และ ถึงแก่กรรมด้วยอาการสงบ เมื่อวันพุธที่ 14 เมษายน พ.ศ. 2553 เวลา 04.00 น.สิริอายุได้ 76 ปี  โดยศพได้รับการบำเพ็ญกุศล ณ วัดหัวลำโพง ศาลา 5 และประชุมเพลิงศพ ในวันจันทร์ที่ 19 เมษายน พ.ศ. 2553

**แหล่งข้อมูลอื่น**
  ยูทูป - จูบ ขับร้องโดย พิทยา บุณยรัตพันธุ์ 
หมวดหมู่:นักร้องหญิงชาวไทย
หมวดหมู่:นักร้องเพลงลูกกรุง
หมวดหมู่:สกุลบุณยรัตพันธุ์
หมวดหมู่:บุคคลจากโรงเรียนสตรีวัดระฆัง
เดชขนนกยูง

ขนนกยูง (孔雀翎;Kong Que Ling) เป็นนิยายกำลังภายในขนาดสั้นที่แต่งโดยโกวเล้ง  ขนนกยูงเป็นหนึ่งในเจ็ดสุดยอดอาวุธของยุทธภพ  หรือ  เจ็ดศาสตรา  เป็นอาวุธลับเฉพาะของหมู่ตึกนกยูง  กล่าวกันว่าในยุทธภพมีอาวุธลับ 360 ชนิด  แต่ขนนกยูงเป็นอาวุธลับที่สวยงามเฉิดฉันที่สุด  และทรงอานุภาพที่สุด  เคล็ดวิชาและกระบวนท่าถือเป็นความลับ  ผู้เป็นทายาทโดยตรงของหมู่ตึกนกยูงเท่านั้นที่จะได้รับการสืบทอด ยอดวิชาขนนกยูงนี้  กล่าวกันกระบวนท่าสวยงามราวกับนกยูงรำแพน  แต่แฝงไว้ด้วยอันตรายรอบด้าน

เจ็ดศาตรา
หมวดหมู่:วรรณกรรมในปี พ.ศ. 2517
หมวดหมู่:งานเขียนของโก้วเล้ง
หมวดหมู่:อาวุธของโกวเล้ง
ดาบมรกต

ดาบมรกต (碧玉刀;Bi Yu Dao) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1974 ดาบมรกต เป็นตอนที่สาม ของ สุดยอดอาวุธทั้งเจ็ด
หมวดหมู่:บันเทิงคดีกำลังภายใน
หมวดหมู่:อาวุธของโกวเล้ง
หมวดหมู่:วรรณกรรมในปี พ.ศ. 2517
ตะขอจำพราก

ตะขอจำพราก(离别钩;Li Bie Gou) เป็นนิยายกำลังภายในขนาดสั้น ที่แต่งโดยโกวเล้ง ตีพิมพ์ในปี ค.ศ. 1978 
ตะขอจำพรากเป็นตอนที่หกของ สุดยอดอาวุธทั้งเจ็ด
เรื่องเดียวที่ตัวเอก เอี้ยเจ็ง ไม่ใช้วิชายุทธมาตรฐาน แต่ใช้เป็นมวยวัด ดำรงอาชีพมือปราบ ขอเพียงจัดการผู้ร้าย มวยวัดก็ใช้ได้ สุดท้ายใช้อาวุธประหลาดรูปทรงตะขอ เรียกว่า ลี้เปียกเกา หรือ ตะขอจำพราก
หมวดหมู่:บันเทิงคดีกำลังภายใน
หมวดหมู่:อาวุธของโกวเล้ง
หมวดหมู่:วรรณกรรมในปี พ.ศ. 2521
ทวนทมิฬ

ทวนทมิฬ (霸王槍;Ba Wang Qiang) เป็นนิยายกำลังภายในที่แต่งโดยโกวเล้ง (古龍) ตีพิมพ์ในปี ค.ศ.1975 
ทวนทมิฬเป็นตอนที่เจ็ดของ สุดยอดอาวุธทั้งเจ็ด 
หมวดหมู่:บันเทิงคดีกำลังภายใน
หมวดหมู่:วรรณกรรมในปี พ.ศ. 2518
หมวดหมู่:อาวุธของโกวเล้ง
53

53 (ห้าสิบสาม) เป็นจำนวนธรรมชาติที่อยู่ถัดจาก 52 (ห้าสิบสอง) และอยู่ก่อนหน้า 54 (ห้าสิบสี่)

**คำเติมนำหน้า**
 ภาษากรีก - tripentaconta-- ภาษาละติน - triquintroginti-

**ความหมาย**
 53 เป็นเลขอะตอมของ ไอโอดีน

**ในทางคณิตศาสตร์**
หมวดหมู่:จำนวนเต็ม
เนือร์นแบร์ค

เนือร์นแบร์ค (Nürnberg) หรือที่เรียกในภาษาอังกฤษว่า นูเร็มเบิร์ก (Nuremberg) เป็นเมืองตั้งอยู่ในรัฐไบเอิร์น (บาวาเรีย) ประเทศเยอรมนี  ห่างจากนครมิวนิกขึ้นไปทางทิศเหนือประมาณ 170 กิโลเมตร ปัจจุบันมีประชากรประมาณ 500,000 คน
เนือร์นแบร์คมีประวัติศาสตร์ถอยไปถึง ค.ศ. 1050 โดยเป็นเมืองของจักรวรรดิโรมันอันศักดิ์สิทธิ์
ในสมัยสงครามโลกครั้งที่สอง เมืองนี้เป็นศูนย์ประชุมหลักของพรรคนาซี และหลังสงคราม ฝ่ายสัมพันธมิตรได้ทำพิจารณาคดีต่อเหล่าอาชญากรสงคราม หลังจากนาซีเยอรมันพ่ายแพ้

**อ้างอิง**

หมวดหมู่:เมืองโบราณในประเทศเยอรมนี
หมวดหมู่:เสรีนครจักรวรรดิ
เก็ลเซินเคียร์เชิน

เก็ลเซินเคียร์เชิน (Gelsenkirchen) เป็นเมืองในรัฐนอร์ทไรน์-เว็สท์ฟาเลินของประเทศเยอรมนี มีประชากร 274,926 คน (ข้อมูลปี ค.ศ. 2002) มีหลักฐานเก่าแก่สุดว่าสร้างขึ้นประมาณ ค.ศ. 1150 แต่ดำรงฐานะเป็นเมืองขนาดเล็กมาจนถึงคริสต์ศตวรรษที่ 19 หลังจากการปฏิวัติอุตสาหกรรม พื้นที่เขตนี้ในเยอรมนีกลายเป็นเหมืองถ่านหิน จึงทำให้มีประชากรเข้ามาอยู่อาศัยเป็นจำนวนมาก
เก็ลเซินเคียร์เชินมีสโมสรฟุตบอลชัลเคอ 04 เป็นสโมสรประจำเมือง และเป็นหนึ่งใน 12 เมืองของเยอรมนีที่จัดการแข่งขันฟุตบอลโลก 2006

**อ้างอิง ==
โอดินน์

ไฟล์:Odin and Sleipnir - John Bauer.jpg|thumb|โอดินน์ขี่หลังม้าสเลย์ปนีร์
โอดินน์ (Óðinn) เทพเจ้าสูงสุดในเทพปกรณัมของชาวนอร์ส เป็นเทพเจ้าที่ใฝ่หาความรู้ ยึดมั่นในสัจจะ ช่วยเหลือผู้อื่น ออกผจญภัยเพื่อใช้ชีวิตให้คุ้มค่า และรบอย่างกล้าหาญเพื่อตายอย่างมีเกียรติในสนามรบ ให้ลูกหลานนำเรื่องราวของตนไปเล่าขานในฐานะวีรบุรุษ และเพื่อให้ดวงวิญญาณได้รับเลือกให้เข้าร่วมกับกองทัพเทพร่วมต่อสู้กับเผ่ายักษ์ในวันสิ้นโลก ชื่ออื่นของโอดินได้แก่ โวเดน หรือ โวทัน
แม้เทพโอดินน์ทรงสร้างโลก แต่พระองค์ก็ไม่สามารถล่วงรู้อนาคตของโลกได้ โดยเฉพาะความลับสูงสุดของจักรวาล การถือกำเนิด ชีวิตหลังความตาย และอนาคตของโลก เพื่อให้ทรงทราบความลับเหล่านี้ จึงทรงทรมานพระองค์เองโดยผูกเท้าข้างหนึ่งกับพฤกษาที่เป็นแกนกลางของโลก (อึกก์ดราซิลล์) แทงหอกที่สีข้าง ทรมานอยู่ถึง 9 วัน 9 คืน จนถึงกับสิ้นพระชนม์ แต่แล้วก็ทรงฟื้นคืนขึ้นมาใหม่โดยไม่เจ็บปวด แต่เต็มเปี่ยมไปด้วยปรีชาญาณ ทรงบันทึกสิ่งที่พระองค์ค้นพบในรูปแบบอักษรศักดิ์สิทธิ์ 24 ตัว เรียกว่า รูนส์ ซึ่งต่อมาทรงพระราชทานรูนส์แก่ชาวโลกเพื่อให้ใช้ในฐานะเทพพยากรณ์
ในที่สุด ทรงล่วงรู้อนาคต รู้วันสิ้นโลก รู้ว่าในวันข้างหน้า โลกจะถึงกาลแตกดับ แต่ก่อนจะถึงวันนั้น พระองค์จะทะนุถนอมโลกที่ทรงสร้างอย่างดี เพื่อเมื่อถึงวันโลกาวินาศจะได้มีเทพและมนุษย์ที่หลงเหลืออยู่ไปสร้างโลกใหม่ที่มีความสุข แต่ยังทรงต้องการความรู้เพิ่มเติม จึงทรงไปที่รากของต้นไม้อึกก์ดราซิลล์เพื่อดื่มน้ำพุวิเศษที่ทำให้กลายเป็นผู้รอบรู้ ที่บ่อน้ำพุนี้มียักษ์ตนหนึ่งเฝ้าอยู่ ชื่อมีมีร์ หากจะทรงถืออำนาจดื่มน้ำพุเลยในฐานะจอมเทพ ย่อมทรงกระทำได้ แต่พระองค์ไม่ทำเพราะเห็นว่าเป็นการกระทำของคนโฉด จึงทรงแลกเปลี่ยนดวงตาข้างหนึ่งเพื่อการได้ดื่มน้ำ ยักษ์ยินยอม แล้วพระองค์ก็ทรงดื่มน้ำนั้นจนหมดบ่อ
แม้จะทรงมีหอกวิเศษกุงก์นีร์อันเป็นหอกที่ไม่เคยพลาดเป้าเป็นอาวุธ แต่กลับไม่ค่อยได้ใช้อาวุธของพระองค์เท่าใดนัก ว่ากันว่าพระองค์จะได้ใช้หอกนี้อย่างแท้จริงก็คือในวันทำสงครามแร็กนาร็อก แต่อย่างใดก็ดี ก็ไม่ช่วยให้พระองค์รอดพ้นจากคมเขี้ยวของพญาสุนัขป่าเฟ็นรีร์ได้ 
ทรงมีสัตว์เลี้ยงคืออีกาคู่ และถือเป็นสัญลักษณ์ของพระองค์ ชื่อ ฮูกินน์ (ความคิด) และมูนินน์ (ความจำ) อีกาทั้งสองจะบินไปรอบโลก เพื่อนำข่าวคราวของสิ่งที่เกิดขึ้นบนโลกมาแจ้งแก่พระองค์ และทรงเลี้ยงสุนัขป่าขนสีเงินอีกสองตัวคือ เกรีและเฟรกี สุนัขทั้งสองมักนั่งอยู่แทบพระบาท คอยกินอาหารที่ถูกนำมาถวาย ด้วยพระองค์ไม่โปรดอะไรนอกจากเหล้าน้ำผึ้ง ทรงมีพาหนะคือม้าสเลย์ปนีร์ซึ่งมีขาถึง 8 ขา จึงทำให้มันวิ่งเร็วกว่าม้าใด ๆ
ทรงมีมเหสีเอกคือเทวีฟริกก์ และต่อมาทรงรับเทวีเฟร็วยาเป็นมเหสีอีกองค์ เทวีฟริกก์ทรงเปี่ยมไปด้วยเมตตา ปราศจากความอิจฉาริษยา เทวีเฟร็วยาจึงเคารพพระนางเป็นอย่างยิ่ง ไม่เคยทำอะไรให้มเหสีเอกต้องขุ่นเคืองพระทัย
ผู้ที่เป็นนักพยากรณ์โดยไพ่ทาโรต์จะคุ้นเคยกับไพ่ใบหนึ่งที่เป็นภาพของคนห้อยหัว ผูกขาข้างหนึ่งไว้กับต้นไม้ ไพ่ใบนี้ชื่อ Hang Man เชื่อกันว่ามีที่มาจากตำนานของเทพโอดินน์นั่นเอง ดังนั้น ไพ่ใบนี้จึงมีความหมายของการพยากรณ์ การหยุดนิ่งก่อนที่จะเกิดการเปลี่ยนแปลง การอดทนเพื่อให้ได้มาซึ่งความรู้ และการรอคอยโอกาสที่ยังมาไม่ถึง
หมวดหมู่:เทพเจ้านอร์ส
หมวดหมู่:ประมวลเรื่องปรัมปรานอร์ส
หมวดหมู่:เทพแห่งสายฟ้า
อำเภอเมืองพังงา

เมืองพังงา ตั้งอยู่ในจังหวัดพังงา

**ที่ตั้งและอาณาเขต**
อำเภอเมืองพังงามีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอกะปง และอำเภอพนม (จังหวัดสุราษฎร์ธานี)- ทิศตะวันออก ติดต่อกับอำเภอทับปุด- ทิศใต้ ติดต่อกับอำเภออ่าวลึก (จังหวัดกระบี่) และอำเภอเกาะยาวทางอ่าวพังงา- ทิศตะวันตก ติดต่อกับอำเภอตะกั่วทุ่งและอำเภอท้ายเหมือง

**การแบ่งเขตการปกครอง**

**การปกครองท้องที่**
อำเภอเมืองพังงาแบ่งพื้นที่การปกครองออกเป็น 9 ตำบล 42 หมู่บ้าน ได้แก่

**การปกครองส่วนท้องถิ่น**
ท้องที่อำเภอเมืองพังงาประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลเมืองพังงา ครอบคลุมพื้นที่ตำบลท้ายช้างทั้งตำบล- เทศบาลตำบลบางเตย ครอบคลุมพื้นที่ตำบลบางเตยทั้งตำบล- องค์การบริหารส่วนตำบลนบปริง ครอบคลุมพื้นที่ตำบลนบปริงและตำบลสองแพรกทั้งตำบล- องค์การบริหารส่วนตำบลถ้ำน้ำผุด ครอบคลุมพื้นที่ตำบลถ้ำน้ำผุดทั้งตำบล- องค์การบริหารส่วนตำบลตากแดด ครอบคลุมพื้นที่ตำบลตากแดดทั้งตำบล- องค์การบริหารส่วนตำบลทุ่งคาโงก ครอบคลุมพื้นที่ตำบลทุ่งคาโงกทั้งตำบล- องค์การบริหารส่วนตำบลเกาะปันหยี ครอบคลุมพื้นที่ตำบลเกาะปันหยีทั้งตำบล- องค์การบริหารส่วนตำบลป่ากอ ครอบคลุมพื้นที่ตำบลป่ากอทั้งตำบล

**สถานที่สำคัญ**
 สวนสมเด็จพระศรีนครินทร์ พังงา- วัดประชุมโยธี- เจดีย์เขาล้างบาตร- โบราณสถานวัดสราภิมุข- ถ้ำตาปาน- อุทยานแห่งชาติอ่าวพังงา- วนอุทยานสระนางมโนราห์- เขตรักษาพันธุ์สัตว์ป่าโตนปริวรรต

**เหตุการณ์สำคัญ**
1 ตุลาคม พ.ศ. 2518 ระหว่างเกิดการชุมนุมประท้วงคำสั่งย้ายผู้ว่าราชการจังหวัดพังงา ที่ศาลากลางจังหวัดพังงา โดยขณะนั้นได้มีคำสั่งย้าย นายธวัช มกรพงศ์ ผู้ว่าราชการจังหวัดพังงา ไปเป็นผู้ว่าราชการจังหวัดลำพูนกลุ่มผู้ชุมนุมได้ก่อเหตุประท้วงขึ้น และในวันดังกล่าวได้มีคนร้ายปาระเบิดเข้าไปในกลุ่มผู้ชุมนุมมีผู้เสียชีวิตในเหตุการณ์ครั้งนั้น 15 ราย และบาดเจ็บ 17 คน

**สถานที่ท่องเที่ยวที่น่าสนใจ**
 น้ำตกคลองถ้ำ- ล่องแก่งลำน้ำสองแพรก- เดินป่าเขากะทะคว่ำ- น้ำตกโตนปริวรรต

**อ้างอิง**
เมืองพังงา
กา

กา อาจหมายถึง- นกกา หรือ อีกา นกจำพวกหนึ่ง ในสกุล Corvus (โดยทั่วไปจะหมายถึงชนิด Corvus macrorhynchos)- นกกาน้ำ- กริยาการใช้ ปากกาหรือดินสอ ขีดเส้นหรือทำเครื่องหมาย (เป็นที่มาของคำว่า ปากกา, กาชาด และกากบาท)- กาน้ำ เครื่องใช้ภายในครัวเรือน- ปลากา ชื่อปลาน้ำจืดชนิดหนึ่ง- ปลากาแดง ชื่อปลาน้ำจืดชนิดหนึ่ง- อักษร K ในภาษาฝรั่งเศสและสเปน อ่านว่า "กา"- เรียกเขาว่า อีกา การ์ตูนญี่ปุ่น เรื่องราวของนักเรียนมัธยมปลายในโรงเรียนซูซูรัน ต่อสู้กัน วาดโดย ฮิโรชิ ทากาฮาชิ- เรียกเขาว่า อีกา (ภาพยนตร์) ภาพยนตร์ที่สร้างจากการ์ตูน ออกฉายในปี 2550
หมวดหมู่:กา
จักรวรรดิวัตร 12

จักรวรรดิวัตร 12 คือ ธรรมอันเป็นพระราชจริยานุวัตร สำหรับพระมหาจักรพรรดิ และพระราชาเอกในโลก  ทั้งนี้ โดยพระมหากษัตริย์ ผู้ปกครองประชาชน ทรงถือ และอาศัยธรรมข้อนี้เป็นธงชัย ร่วมกันกับ ทศพิธราชธรรม และสังคหวัตถุ 4 สำหรับ การดำเนินกุศโลบายและวิเทโศบาย จักรวรรดิวัตร มี 12 ประการคือ
# อนฺโตชนสฺมึ พลกายสฺมึ ควรอนุเคราะห์คนในราชสำนัก และคนภายนอก ให้มีความสุข ไม่ปล่อยปละละเลย 
# ขตฺติเยสุ ควรผูกไมตรีกับประเทศอื่น 
# อนุยนฺเตสุ ควรอนุเคราะห์พระราชวงศานุวงศ์
# พฺราหฺมณคหปติเกสุ ควรเกื้อกูลพราหมณ์ คหบดี และคฤหบดีชน คือเกื้อกูลพราหมณ์และผู้ที่อยู่ในเมือง
# เนคมชานปเทสุ ควรอนุเคราะห์ประชาชนในชนบท
# สมณพฺราหฺมเณสุ ควรอนุเคราะห์สมณพราหมณ์ผู้มีศีล
# มิคปกฺขีสุ ควรจักรักษฝูงเนื้อ นก และสัตว์ทั้งหลายมิให้สูญพันธุ์
#อธมฺมการปฏิกฺเขโป ควรห้ามชนทั้งหลายมิให้ประพฤติผิดธรรม และชักนำด้วยตัวอย่างให้อยู่ในกุศลสุจริต
#อธนานํ ธนานุปฺปทานํ ควรเลี้ยงดูคนจน เพื่อมิให้ประกอบการทุจริต กุศลและอกุศลต่อสังคม
#สมณพฺราหฺมเณอุปสงฺกมิตฺวา ปญฺหาปุจฺฉนํ ควรเข้าใกล้สมณพราหมณ์ เพื่อศึกษาบุญและบาป กุศล และอกุศลให้แจ้งชัด
#อธมฺมราคสฺส ปหานํ ควรห้ามจิตมิให้ต้องการไปในที่ที่พระมหากษัตริย์ไม่ควรเสด็จ
#วิสมโลภสฺส ปหานํ ควรระงับความโลภมิให้ปรารถนาในลาภที่พระมหากษัตริย์มิควรจะได้
(ในหนังสือเป็นจักรวรรดิวัตร ๕ แต่ในพจนานุกรม จักรวรรดิวัตร ๑๒ )
หมวดหมู่:การปกครอง
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
โพกะโยเก

โพะกะโยะเกะ (POKAYOKE) เป็นระบบหรืออุปกรณ์ที่ถูกตั้งขึ้นเพื่อป้องกันการผิดพลาดของการทำงานในสายการผลิต ของโรงงานเป็นต้น ในเรื่องของอุปกรณ์  รากศัพท์ของคำว่า "โพะกะโยะเกะ" มาจากหมากล้อม,หมากรุกญี่ปุ่น ที่นำมาใช้เป็นคำศัพท์นี้ โดยปกติมีความหมายว่าเดินหมากพลาดโดยที่คิดไม่ถึง Poka เราจึง Yokeru มึความหมายแปลว่าหลีกเลี่ยง
ในโรงงานจะใช้คนทำงานเสียส่วนใหญ่ ซึ่งความผิดพลาดของแต่ละคนในการทำงานก็มีมากเช่นเดียวกัน แนวคิดPoka-yoke จึงเน้นการป้องกันความผิดพลาดจากการสะเพร่าของคนงาน 1คน เช่น การติดตั้งปุ่มในการบังคับเครื่องPress ให้ทำงานเมื่อกด ปุ่ม2ปุ่มที่อยู่ห่างกันพร้อมๆกัน การทำระบบให้ต้องเหยียบเบรกก่อนจึงจะสตาร์ทรถได้ เป็นต้น
ความผิดพลาดที่เกิดขึ้นก็คือของเสียเป็นต้นจะเกี่ยวเนื่องกับปัญหาเรื่องคุณภาพตามมาเสียส่วนใหญ่ หรือเมื่อความผิดพลาดที่เกิดขึ้นกลายเป็นผลิตภัณฑ์แล้วการค้นหาและการเลือกของเสียออกจากของดี ก็จะใช้เวลามากรวมถึงค่าใช้จ่ายก็จะตามมา หรือการค้นหาของไม่ดีที่เกิดขึ้นก็ยากและอาจจะหลุดลอดไปสู่ตลาดหรือลูกค้าได้ง่าย ซึ่ง ณ จุดตรงนี้ เพื่อป้องกันหรือหลีกเลี่ยงการผิดพลาดของการผลิตในขบวนการสายการผลิตไม่ให้หลุดลอดออกจากขบวนการ ในขบวนการผลิตจึงได้นำหรือติดตั้ง โพะกะโยะเกะ ในสายงานของตนเอง
ได้ถูกนับเป็นหนึ่งในระบบการผลิตแบบโตโยต้าซึ่งระบบการผลิตแบบโตโยต้านั้นมีความคิดที่เป็นพื้นฐานก็คือ "ขบวนการถัดไปก็คือลูกค้า" ของตนเอง ซึ่งจะหมายความว่าขบวนการของตนเองเมื่อทำเสร็จแล้วกล่าวคือ ไม่ส่งของที่ไม่ดีให้กับขบวนการถัดไป ดังนั้นเพื่อหลีกเลี่ยงของที่ไม่ดีเกิดขึ้นแล้ว ต้องรับประกันคุณภาพของในขบวนการตนเองด้วย 
แนวคิดพื้นฐานของโพะกะโยะเกะถูกนำเสนอและนำมาใช้ในระบบการผลิตแบบโตโยต้าโดยวิศวกรชาวญี่ปุ่นชื่อ Shigeo Shingo (新郷重雄 しんごう しげお ค.ศ.1909-1990)แต่เดิมแนวคิดนี้ถูกเรียกว่า บะกะโยเกะ (BAKAYOKE) ซึ่งแปลตรงตัวว่า หลีกเลี่ยงความโง่ ต่อมาจึงมีการเปลี่ยนเป็น โพะกะโยะเกะ เพื่อให้ความหมายดูซอฟท์ขึ้น
เมื่อเวลาที่วงการอุตสาหกรรมญี่ปุ่นได้ก้าวสู่หรือขยายไปในต่างประเทศนั้น ในต่างประเทศก็ได้มีการค้นคว้าวงการอุตสาหกรรมญี่ปุ่นเช่นกัน และคำนี้ก็ได้ขยายวงกว้างไปสู่ต่างประเทศผลที่ได้ก็คือโพะกะโยะเกะเป็นคำที่สามารถสือสารกันได้ทั่วไปในวงการผลิต

หมวดหมู่:การผลิต
คาร์ล แอดอล์ฟ เกลเลอโรป

คาร์ล แอดอล์ฟ เกลเลอโรป (Karl Adolph Gjellerup; 2 มิถุนายน ค.ศ. 1857 - 13 ตุลาคม ค.ศ. 1919) เป็นกวีและนักเขียนนวนิยายชาวเดนมาร์ก ได้รับรางวัลโนเบลสาขาวรรณกรรม ปี ค.ศ. 1917 ร่วมกับเฮนริก พอนทอปพีดัน (Henrik Pontoppidan) นับเป็นพวกความคิดสมัยใหม่ เขาใช้นามปากกาว่า Epigonos
ผลงานของเขาที่คนไทยรู้จักกันดี ก็คือเรื่อง "Der Pilger Kamanita" หรือ The Pilgrim Kamanita ซึ่งได้รับการแปลเป็นภาษาไทยโดยเสฐียรโกเศศและนาคะประทีปในชื่อ "กามนิต" นั่นเอง นอกจากผลงานเรื่องนี้ เขายังได้ประพันธ์งานอีกหลายชิ้นที่ส่อว่าเขาได้รับอิทธิพลจากพุทธศาสนา ศาสนาพราหมณ์ และปรัชญาและวัฒนธรรมอินเดีย

**แหล่งข้อมูลอื่น**
 Standard Ebooks URL=https://standardebooks.org/ebooks/karl-gjellerup-  name=Karl Gjellerup- sname=Karl Adolph Gjellerup-  Knud B. Gjesing: Karl Gjellerup, portrait of the author, Archive for Danish Literature, Danish Royal Library (in Danish) (pdf)-  List of Works-  MyNDIR (My Norse Digital Image Repository)  Illustrations from manuscripts and early print books by Karl Adolph Gjellerup.
หมวดหมู่:กวีชาวเดนมาร์ก
หมวดหมู่:นักเขียนนวนิยายชาวเดนมาร์ก
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวเดนมาร์กผู้ได้รับรางวัลโนเบล
โมโม (แก้ความกำกวม)

โมโม (Momo) อาจหมายถึง- โมโม เป็นนวนิยายแฟนตาซีและวรรณกรรมเยาวชน ภาษาเยอรมัน ของมิคาเอล เอนเด- โมโม (อุปกรณ์รถยนต์) บริษัทผลิตอุปกรณ์รถยนต์ โดยเฉพาะพวงมาลัยรถยนต์- โมโม (อาหาร) เป็นเกี๊ยวแบบทิเบต นิยมรับประทานในทิเบตและเนปาล

**ตัวละครในบันเทิงคดี**
 โมโม่ (เอาชีวิตรอดซีรีส์) ตัวละครจากเรื่อง เอาชีวิตรอด- ฮินาโมริ โมโมะ ตัวละครจากเรื่อง เทพมรณะ- มินาโมโตะ โมโมะ ตัวละครจากเรื่อง สาวน้อยพลังเครื่องเทศ- ยาโอโยโรซุ โมโมะ ตัวละครจากเรื่อง มายฮีโร่ อคาเดเมีย- อิวาตะ โมโมะ ตัวละครจากเรื่อง แฮมทาโร่ แก๊งจิ๋วผจญภัย- อายาเสะ โมโมะ ตัวละครจากเรื่อง ดันดาดัน- ซึรุกิ โมโมทาโร่ ตัวละครเอกในการ์ตูนญี่ปุ่นเรื่อง ขุนพลประจัญบาน- โคสึกิ โมโมโนะสุเกะ ตัวละครในการ์ตูนเรื่อง วันพีซ- โอซึซึกิ โมโมชิกิ ตัวละครในการ์ตูนเรื่อง โบรูโตะ

**ดูเพิ่ม**
 มีมี (แก้ความกำกวม)
หมวดหมู่:ชื่อภาษาญี่ปุ่น
หมวดหมู่:ชื่อตัว
DDR

DDR เป็นอักษรย่อ มีหลายความหมาย ซึ่งรวมถึง:- ประเทศเยอรมนีตะวันออก (Deutsche Demokratische Republik) อดีตสาธารณรัฐประชาธิปไตยเยอรมัน- Dance Dance Revolution ชุดวิดีโอเกม ที่ผู้เล่นเต้นไปตามจังหวะ- Double data rate ในทางคอมพิวเตอร์ คือชนิดของบัสในคอมพิวเตอร์; การประยุกต์ที่เห็นบ่อยของบัสชนิดนี้คือ DDR SDRAM ซึ่งเป็นชนิดของแรมที่พบบ่อยที่สุดในคอมพิวเตอร์รุ่นใหม่
โมเท็ต

ไฟล์:Der Geist hilft unser Schwachheit auf.JPEG|thumb|หน้าแรกของ Der Geist hilft unser Schwachheit auf (BWV226) จากต้นฉบับผลงานโมเท็ตในดนตรีสมัยบารอกของโยฮัน เซบัสทีอัน บัค
โมเท็ต (motet) เป็นการประพันธ์ดนตรีสำหรับการขับร้องในดนตรีคลาสสิกตะวันตก  ซึ่งมีรูปแบบและคีตลักษณ์ที่หลากหลาย ตั้งแต่ดนตรีสมัยกลางตอนกลางจนถึงปัจจุบัน โมเท็ตเป็นหนึ่งในคีตลักษณ์แบบสอดประสานหลายทำนอง (polyphonic) ที่โดดเด่นของดนตรีสมัยฟื้นฟูศิลปวิทยา ตามที่นักดนตรีวิทยาชาวอังกฤษ มาร์กาเร็ต เบนต์ (Margaret Bent) ให้คำนิยามว่า "เป็นส่วนของดนตรีหลายท่อนที่มีบทร้อง" ซึ่งอธิบายโมเท็ตตั้งแต่คริสต์ศตวรรษที่ 13 ถึงปลายศตวรรษที่ 16 และช่วงเวลาหลังจากนั้นอย่างชัดเจน นักทฤษฎีดนตรีชาวฝรั่งเศส ยออานเนส เด กรอเคยอ (italic=no) ในช่วงปลายคริสต์ศตวรรษที่ 13 เชื่อว่าโมเท็ตนั้น "ไม่ควรเผยแพร่ต่อบุคคลทั่วไป เพราะพวกเขานั้นไม่สังเกตถึงความละเอียดอ่อนของงาน และพวกเขาก็ไม่ปิติเมื่อได้ยินโมเท็ต แต่ควรทำการแสดงต่อหน้าผู้มีการศึกษาและผู้ที่กำลังค้นหาความละเอียดอ่อนในงานศิลปะ"

**อ้างอิง**

**แหล่งข้อมูลอื่น**
  Motet online database date=2014-09-04  ที่มหาวิทยาลัยฟลอริดา
หมวดหมู่:คำศัพท์ดนตรี
หมวดหมู่:ดนตรีสมัยบารอก
หมวดหมู่:ดนตรีสมัยกลาง
หมวดหมู่:ดนตรีสมัยฟื้นฟูศิลปวิทยา
โนฮาระ ริน

โนฮาระ ริน ตัวละครจากเรื่องนินจาคาถาโอ้โฮเฮะ เป็นศิษย์ของโฮคาเงะรุ่นที่ 4 เป็นนินจาแพทย์คอยรักษาคาคาชิและโอบิโตะเวลาบาดเจ็บ เคยถูกพวกศัตรูจับตัวไป แต่พวกคาคาชิสามารถมาช่วยไว้ได้ แต่รินต้องผ่าตัดตาของโอบิโตะ เพื่อนำเนตรวงแหวนให้แก่คาคาชิ เหตุการณ์หลังจากนั้นคือโนฮาระ รินถูกคาคาชิใช้ตัดสายฟ้าแทงทะลุหัวใจ ด้วยสาเหตุบางอย่าง ซึ่งก็คือ ก่อนหน้านั้นรินได้ถูกคิริงาคุเระพาตัวไปเพื่อเป็นพลังสถิตร่างของสามหาง แล้วคาคาชิได้ตามไปช่วยรินออกมาตามแผนของคิริงาคุเระ เพื่อให้รินกลับไปที่โคโนฮะแล้วปลดปล่อยสามหางจากตัวรินออกเพื่อหวังจะทำลายโคโนฮะงาคุเระ  รินได้รับรู้เรื่องนั้น และตัดสินใจเข้าไปขวางตัดสายฟ้าของคาคาชิที่พุ่งเป้าไปที่ศัตรูเพื่อปกป้องโคโนฮะ แล้วหวังจะตายด้วยมือของคนที่รักทำให้โนฮาระ รินตายในที่สุด 
หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นบุคลากรทางการแพทย์
หมวดหมู่:ตัวละครที่ถูกฆาตกรรม
หมวดหมู่:ตัวละครที่ฆ่าตัวตาย
หมวดหมู่:ตัวละครหญิงในอนิเมะและมังงะ
หมวดหมู่:ตัวละครที่เป็นนินจาหญิง
หมวดหมู่:อาณาจักรโบราณ

หมวดหมู่:ประวัติศาสตร์การเมือง
หมวดหมู่:ประวัติศาสตร์โบราณ
หมวดหมู่:สมัยโบราณ
หมวดหมู่:รัฐสิ้นสภาพ
รายชื่อภาษาของอินเดียเรียงตามจำนวนคนพูด

รายชื่อของภาษาของประเทศอินเดียที่มีผู้พูดมากกว่า 10 ล้านคน มีอยู่ด้านล่าง ภาษาอังกฤษมีชาวอินเดียพูดเป็นภาษาที่สองระหว่าง 50 และ 250 ล้านคน ข้อมูลนี้มาจากฐานข้อมูลของ Ethnologue โดยคิดเฉพาะผู้พูดเป็นภาษาแม่ ภาษาที่พูดในอินเดียส่วนใหญ่จะอยู่ในตระกูลอินโด-อารยัน (ประมาณ 74%), ดราวิเดียน (ประมาณ 24%), ออสโตรเอเชียติก (มุนดา) (ประมาณ 1.2%) หรือทิเบโต-เบอร์แมน (ประมาณ 0.6%) โดยที่มีบางภาษาของเทือกเขาหิมาลัยที่ยังไม่ได้จัดประเภท ภาษาอังกฤษ ซึ่งได้นำมาใช้ภายใต้จักรพรรดิอังกฤษ มีบทบาทสำคัญเป็น ภาษากลางที่ไม่ยึดติดกับชนพื้นเมืองใด ๆ ของอินเดียโดยเฉพาะ ก่อนหน้ายุคอาณานิคม ภาษาเปอร์เซีย มีบทบาทสำคัญเป็นภาษาของรัฐบาล การศึกษาและการค้า เนื่องจากข้อบัญญัติของผู้นำมุสลิม และยังคงเป็นภาษาคลาสสิกที่ศึกษาในโรงเรียนอินเดียหลายแห่ง จำนวนอย่างเป็นทางการของ 'ภาษาแม่' ที่พูดในอินเดีย คือ 1,683 ซึ่งจำนวนนี้มีประมาณ 850 ภาษาที่ใช้ประจำวัน ส่วน SIL Ethnologue นับภาษาที่มีชีวิตได้ 387 ภาษาในอินเดีย

**ภาษากำหนด**
 บทความหลัก:ภาษาราชการของอินเดีย
เรียงตามจำนวนผู้พูดเป็นภาษาแม่  date=2006-01-10 
# ภาษาฮินดี: 337 ล้านคน
# ภาษาเบงกอล: 70 ล้านคน
# ภาษาเตลูกู: 66 ล้านคน (ดราวิเดียน)
# ภาษามราฐี: 63 ล้านคน
# ภาษาทมิฬ: 53 ล้านคน (ดราวิเดียน) (คลาสสิก)
# ภาษาอูรดู: 43 ล้านคน 
# ภาษาคุชราต: 41 ล้านคน
# ภาษากันนฑะ: 50 ล้านคน (ดราวิเดียน)
# ภาษามลยาฬัม: 30 ล้านคน (ดราวิเดียน)
# ภาษาโอริยา: 28 ล้านคน
# ภาษาปัญจาบ: 23 ล้านคน
# ภาษาโภชปุรี: 23 ล้านคน
# ภาษาอัสสัม: 13 ล้านคน
# ภาษาไมถิลี: 8 ล้านคน
# ภาษาสินธ์ : 2.1 ล้านคน
# ภาษากงกัณ: 1.7 ล้านคน
# ภาษามณีปุรี : 1.2 ล้านคน
# ภาษาเนปาล : 1 ล้านคน
# ภาษากัศมีร์ (ภาษาแคชเมียร์): 0.5 ล้านคน
# ภาษาสันสกฤต: <0.1 ล้านคน (คลาสสิก)

**ภาษาสำคัญอื่น ๆ**
 ภาษาอันกิคา: 30 ล้านคน- ภาษาอังกฤษ- ภาษาสันสกฤต (ดั้งเดิม)- ภาษาวากดิ- ภาษามาร์วารี: 12 ล้านคน- ภาษาฉัตตีสครห์: 11 ล้านคน- ภาษามคธ: 11 ล้านคน- ภาษาอวาธี: 0.5 ล้านคน- ภาษาตูลู: 2 ล้านคน- ภาษาโคดาวา (ดราวิเดียน)- ภาษาโฑครี- ภาษาเปอร์เซีย- ภาษาฝรั่งเศส- ภาษาโปรตุเกส- ภาษาโบโด- ภาษาค็อกโบร็อก (ภาษาตริปุระ): 0.8 ล้านคน- ภาษาสันตาลี- ภาษาสิกขิม- ภาษาซองคา- ภาษาเดกกัน: 11 ล้านคน

**ภาษาชนกลุ่มน้อย**
 ภาษามาห์ล (ภาษามัลคิ พูดในเกาะมินิคอย): 15,000

**อ้างอิง**
  แผนที่ภาษาจาก Central Institute of Indian Languages date=2005-12-01 -  ตารางข้อมูลจากการสำรวจประชากรในอินเดีย เมื่อพ.ศ. 2534 date=2007-02-03 -  ตารางข้อมูลตามรัฐจากการสำรวจประชากรในอินเดีย เมื่อพ.ศ. 2534

**แหล่งข้อมูลอื่น**
  Major Indian Languages date=2007-01-01 -  Ethnologue report-  Language Maps from Central Institute of Indian Languages date=2005-12-01 
หมวดหมู่:ภาษาในประเทศอินเดีย
อนุสรณ์สถาน 14 ตุลา

อนุสรณ์สถาน 14 ตุลา เป็นสิ่งก่อสร้างที่สร้างขึ้นเพื่อเป็นที่รำลึกถึงผู้เสียชีวิตในเหตุการณ์ในวันที่ 14 - 16 ตุลาคม พ.ศ. 2516 ตั้งอยู่เลขที่ 14/16 ถนนราชดำเนินกลาง แขวงบวรนิเวศ เขตพระนคร กรุงเทพมหานคร บริเวณสี่แยกคอกวัว สร้างเสร็จในปี พ.ศ. 2544

**สถานที่**
สถานที่จัดสร้างอนุสรณ์สถาน เช่ามาจากสำนักงานทรัพย์สินส่วนพระมหากษัตริย์ ภายในอนุสรณ์สถานมีพิพิธภัณฑ์ ห้องสมุด สำนักงาน ห้องประชุม ลานกิจกรรม สวนสาธารณะ และประติมากรรมต่าง ๆ 
หนึ่งในประติมากรรมที่เด่นเป็นเอกลักษณ์ คือ สถูปวีรชน 14 ตุลา เป็นรูปกรวยคว่ำ สูง 14 เมตร จารึกรายชื่อผู้เสียชีวิตทั้งหมด 72 คนและบทกวีของเนาวรัตน์ พงษ์ไพบูลย์ รูปกรวยคว่าเป็นสัญลักษณ์ของจิตวิญญาณการมนุษย์ ส่วนปลายยอดกรวยที่ดูเหมือนยังสร้างไม่เสร็จแทนการต่อสู้เพื่อประชาธิปไตย สิทธิ และเสรีภาพที่ยังต้องดำเนินต่อไป

**ประวัติการก่อสร้าง**
การก่อสร้างอนุสรณ์สถาน 14 ตุลา มีประวัติอันยาวนาน เริ่มตั้งแต่มีการเสนอให้สร้างอนุสาวรีย์สำหรับผู้ที่เสียชีวิตในเหตุการณ์ 14 ตุลาคม 2516 ผ่านคณะรัฐมนตรีของรัฐบาลนายสัญญา ธรรมศักดิ์เมื่อ พ.ศ. 2517 แต่ประสบอุปสรรคนานัปการ วีรชนเดือนตุลาที่กลุ่มการเมืองแทบทุกฝ่ายยกเว้นกองทัพเห็นงามด้วยทีแรกกลับถูกตีความใหม่หลังเหตุการณ์ 6 ตุลา (พ.ศ. 2519) ว่าเป็นผู้ก่อความวุ่นวาย เป็นเหตุให้ไม่ได้สร้างอนุสาวรีย์ทั้งที่วางศิลาฤกษ์แล้วในเดือนตุลาคม 2518266 เริ่มมีความพยายามสร้างอนุสาวรีย์แก่วีรชนเดือนตุลา และนักศึกษา 6 ตุลาในปี 2532 แต่ล่าช้ามาเรื่อย ๆ จนสุดท้ายในปี 2541 มีการตั้งอนุสาวรีย์อุทิศให้แก่วีรชน 14 ตุลา 2516 ซึ่งศาสตราจารย์ธงชัย วนิจจะกุลแย้งว่าที่ตั้งได้ส่วนหนึ่งเพราะกันนักศึกษา 6 ตุลาไปแล้ว 
ในปี 2532 รัฐบาลพลเอกชาติชาย ชุณหะวัณ(ซึ่งตัวเขาเองสนับสนุนการเดินขบวนของฝ่ายขวาในเหตุการณ์ 6 ตุลา) ตกลงจะสร้างอนุสาวรีย์ แต่ก็ไม่ได้สร้าง ในปี 2538 แผนการสร้างอนุสาวรีย์ได้เริ่มขึ้นแล้วที่สวนสันติพรแต่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงมีพระราชดำริให้สร้างถนนเลี่ยงเมืองในบริเวณนั้น ทำให้แผนต้องถูกยกเลิกไปอีก จนในปี 2541 ธีรยุทธ บุญมีอาศัยความสัมพันธ์ส่วนตัวกับอานันท์ ปันยารชุนเจรจาทำสัญญาส่วนตัวกับผู้อำนวยการสำนักงานทรัพย์สินส่วนพระมหากษัตริย์ จนสุดท้ายมีการสร้างอนุสาวรีย์จนได้ แต่อุทิศให้แก่วีรชน 14 ตุลา 2516 เท่านั้น268–9
จนกระทั่งถึง พ.ศ. 2544 อนุสรณ์สถานแห่งนี้จึงจะสามารถสร้างได้แล้วเสร็จ ทั้งนี้ก็ด้วยแรงผลักดันอย่างต่อเนื่องจากขบวนการนิสิตนักศึกษา อดีตนักศึกษาในสมัย 14 ตุลา นักวิชาการ สื่อมวลชน องค์กรพัฒนาเอกชน และประชาชนผู้รักประชาธิปไตย 
งบประมาณที่ใช้ในการก่อสร้างอนุสรณ์สถานแห่งนี้มาจากเงินบริจาคของประชาชนในเหตุการณ์ 14 ตุลาคม 2516 และในโอกาสครบรอบ 28 ปี 14 ตุลา รวมกับเงินบริจาคของสำนักงานสลากกินแบ่งรัฐบาล กรุงเทพมหานคร และทบวงมหาวิทยาลัย โดยมีมูลนิธิ 14 ตุลา เป็นผู้รับผิดชอบ

**ระเบียงภาพ**

**ดูเพิ่ม**
 เหตุการณ์ 14 ตุลา- เหตุการณ์ 6 ตุลา- พฤษภาทมิฬ- พฤษภาอำมหิต

**อ้างอิง**

**แหล่งข้อมูลอื่น**
  จาก 28 ปี 14 ตุลา ถึง 25 ปี 6 ตุลา ประวัติศาสตร์ที่ยังรอคอยการชำระ
1
หมวดหมู่:เหตุการณ์ 14 ตุลา
หมวดหมู่:สิ่งก่อสร้างในเขตพระนคร
อินเดียน

อินเดียน (Indian) สามารถหมายถึง- ชาวอินเดีย กลุ่มบุคคลในประเทศอินเดียในทวีปเอเชีย- ชาวอินเดียแดง กลุ่มบุคคลพื้นเมืองของสหรัฐอเมริกา 
.
ไฟล์:Wikipe-tan tab.png

== คำอธิบายโดยย่อ**
สภาการ์ตูน
100px
แผ่นป้ายโปรโมต สารานุกรมการ์ตูน สามารถนำไปใช้โปรโมต สารานุกรมการ์ตูน
วิธีใช้
คุณอาจนำมันใส่ในลายเซ็น เช่น
Manop | พูดคุย ภาพ:Wikipe-tan_tab.png 01:35, 20 มิถุนายน 2006(UTC)

**สัญญาอนุญาต**
วิกิพี-ตัง
ภาพต้นฉบับ วิกิพี-ตัง ในรูปแบบ GFDL เช่นกัน
ไฟล์:Wikikartoon.png

== ตันฉบับ**
วิกิพี-ตัง
ต้นฉบับดัดแปลงจากไฟล์ชื่อเดียวกันใน จากรูปแบบ gif เป็น png เพื่อลบรอยหยักที่ขอบ - รุ่นล่าสุด :ภาพ:Wikikartoon.gif พัฒนาโดย ผู้ใช้:Pramook เปลี่ยนจากภาพลิขสิทธิ์ เป็นภาพ วิกิพี-ตัง ที่วาดโดยชาววิกิพีเดียคนอื่น ใช้ลิขสิทธิ์แบบ GFDL - รุ่นแรก  ภาพรุ่นแรก พัฒนาโดย ผู้ใช้:AkiAkira

**สัญญาอนุญาต ==
หมวดหมู่:อาชญากรรม

หมวดหมู่นี้จับคู่กับ Crime หากหมายถึง Crimes ให้ไปที่ :หมวดหมู่:ความผิดอาญา
หมวดหมู่:สังคม
หมวดหมู่:ประเด็นหลักด้านจริยธรรม
หมวดหมู่:ตำรวจ
หมวดหมู่:ปัญหาสังคม
หมวดหมู่:อาชญาวิทยา
หมวดหมู่:การบังคับใช้กฎหมาย
การสังเคราะห์เสียงพูด

ซอฟต์แวร์สังเคราะห์เสียง เป็นเทคโนโลยีที่สามารถสร้างเสียงคำพูดใด ๆ ได้ตามความต้องการ ซึ่งในการใช้งานส่วนใหญ่จะต้องใช้งานร่วมกับเทคโนโลยีด้านการประมวลผลภาษา (language processing technology) ทำให้ได้เทคโนโลยีสังเคราะห์เสียงจากข้อความ (text-to-speech synthesis: TTS) ที่สามารถนำไปประยุกต์ใช้กับข้อความภาษาไทย เพื่อหาวิธีอ่านข้อความแล้วแปลงข้อความจากตัวหนังสือภาษาไทยให้เป็นเสียงพูดภาษาไทย
ซอฟต์แวร์สังเคราะห์เสียงพูดภาษาไทยคุณภาพสูงสามารถสังเคราะห์เสียงพูดภาษาไทยได้ทุกคำ เนื่องจากมีส่วนวิเคราะห์คำอ่านที่สามารถวิเคราะห์ได้แม้แต่คำที่ไม่เคยปรากฏในพจนานุกรม นอกจากนี้ผู้ใช้สามารถเพิ่มคำเฉพาะเช่นชื่อบุคคล พร้อมทั้งกำหนดคำอ่านได้อย่างอิสระ เพื่อให้ซอฟต์แวร์สามารถแปลงข้อความมาเป็นเสียงพูดได้ตรงกับความต้องการของผู้ใช้ นอกจากนี้ยังสามารถสร้างเป็นซอฟต์แวร์ไลบรารี่ที่สะดวกสำหรับผู้นำไปพัฒนาต่อ

**ประโยชน์**
ประโยชน์ของการประยุกต์ใช้เทคโนโลยีสังเคราะห์เสียงพูด ได้แก่
# สามารถนำเทคโนโลยีสังเคราะห์เสียงพูดมาแปลงข่าวสารอิเล็กทรอนิกส์ที่มีปริมาณมากและมีการปรับเปลี่ยนตลอดเวลา เช่น การส่งข่าวสารผ่านข้อความเสียง (voice message) การรายงานข่าว การวิเคราะห์หุ้น มาเป็นเสียงพูด เพื่อให้ผู้รับข่าวสารได้รับข่าวทันทีโดยสะดวก
# สามารถเผยแพร่ข่าวสารผ่านเครือข่ายพื้นฐานที่มีอยู่แล้ว เช่น เครือข่ายโทรศัพท์บ้าน โทรศัพท์มือถือ และอินเทอร์เน็ต ซึ่งการเผยแพร่ทางเสียงเป็นวิธีการพื้นฐานที่เข้าถึงได้ทุกเครือข่ายโดยไม่ต้องการอุปกรณ์เพิ่มเติม
# ผู้รับข่าวสารสามารถรับข่าวสารโดยไม่ต้องละจากกิจกรรมที่ทำอยู่ โดยเฉพาะอย่างยิ่งในกรณีที่ผู้รับอยู่ในภาวะที่ก่อให้เกิดอันตรายได้ เช่น ขณะขับขี่รถยนต์
# สามารถประยุกต์ใช้กับอุปกรณ์สื่อสารอื่น ๆ เช่น ผู้ใช้บริการสามารถส่งข้อมูลโดยโทรสาร ในขณะที่ผู้รับปลายทางสามารถรับฟังข้อความบนเอกสารโดยโทรศัพท์ทั่วไป
# การเพิ่มโอกาสให้คนพิการ เช่น โปรแกรมอ่านข้อมูลเพื่อคนตาบอด หรืออุปกรณ์ช่วยพูดแทนคนใบ้

**ซอฟต์แวร์สังเคราะห์เสียงพูดภาษาไทย**
ปัจจุบันซอฟต์แวร์สังเคราะห์เสียงพูดภาษาไทยคุณภาพสูงได้รับการถ่ายทอดสู่เชิงพาณิชย์แล้ว และยังได้รับการพัฒนาเป็นต้นแบบโปรแกรมประยุกต์เพื่อช่วยในการตรวจสอบอีเมล โดยซอฟต์แวร์จะแปลงข้อมูลในอีเมลเป็นเสียงอ่านส่งผ่านมาทางเครื่องโทรศัพท์เพื่อความสะดวกของผู้ใช้งาน อีกทั้งยังได้พัฒนาเป็นโปรแกรมต้นแบบสำหรับท่องเว็บ (web browser) ที่มีความพิเศษที่สามารถอ่านข้อความที่อยู่บนเว็บนั้นได้และรายงานสถานะการทำงานด้วยเสียง ซึ่งจะเป็นประโยชน์มากกับผู้ที่มีความบกพร่องทางด้านสายตา
ในประเทศไทย ศูนย์เทคโนโลยีอิเล็กทรอนิกส์และคอมพิวเตอร์แห่งชาติได้พัฒนาซอฟต์แวร์สังเคราะห์เสียงพูด ชื่อว่า วาจา (Vaja)
โอตากุ

ไฟล์:Akihabara picture.jpg|300px|thumb|ย่านอากิฮาบาระในโตเกียว บริเวณที่รวมตัวของชาวโอตากุ
โอตากุ (おたく/オタク) บางทีย่อว่า โอตะ เป็นคำในภาษาญี่ปุ่น ใช้เรียกบุคคลที่มีความสนใจอย่างคลั่งไคล้เกี่ยวกับแฟนดอมอนิเมะมังงะ ความหมายร่วมสมัยของคำนี้เกิดจากบทความของอากิโอะ นากาโมริ ในวารสาร มังงะบูริกโกะ เมื่อ ค.ศ. 1938 คำนี้อาจใช้ในเชิงเหยียด ความหมายในแง่ลบนี้แตกแขนงมาจากมุมมองที่เหมารวมเกี่ยวกับโอตากุ รวมถึงการรายงานของสื่อใน ค.ศ. 1989 เกี่ยวกับกรณีของสึโตมุ มิยาซากิ ผู้ได้ฉายาว่า "ฆาตกรโอตากุ" แต่การศึกษาที่เผยแพร่ใน ค.ศ. 2013 พบว่า คำนี้มีความหมายเชิงลบน้อยลง และมีผู้ระบุตัวเป็นโอตากุมากขึ้น ทั้งในและนอกญี่ปุ่น
วัฒนธรรมย่อยของโอตากุนี้เป็นหัวใจของงานบันเทิง สารคดี และวิจัยหลายชิ้นที่เกี่ยวกับอนิเมะและมังงะ วัฒนธรรมย่อยดังกล่าวเริ่มขึ้นในคริสต์ทศวรรษ 1980 ขณะที่ภาวะทางจิตใจของสังคมที่เปลี่ยนแปลงและการดูแลผู้ที่มีนิสัยโอตากุในโรงเรียนญี่ปุ่นผสมผสานกับผู้ที่ลาออกมาสู่สังคมที่ไม่ยอมรับพฤติกรรมนี้ การเกิดวัฒนธรรมย่อยนี้บังเอิญเกิดร่วมกับยุครุ่งเรืองของอนิเมะ หลังอนิเมะเรื่องโมบิลสูท กันดั้มออกฉายก่อนแตกสาขาเป็นตลาดหนังสือการ์ตูน คอมิเก็ต ต่อมาคำนิยามของโอตากุมีความซับซ้อนมากขึ้น และมีการจัดระดับโอตากุอีกหลายระดับ ใน ค.ศ. 2005 สถาบันวิจัยโนมูระแบ่งโอตากุเป็น 12 ประเภท และประมาณจำนวนและผลกระทบทางการตลาดของแต่ละประเภท สถาบันอื่น ๆ แบ่งย่อยออกไปอีกหรือให้ความสำคัญกับความสนใจของโอตากุเฉพาะอย่าง งานวิจัยเหล่านี้แบ่งกลุ่มตามแต่ละประเภท โดยแบ่งเป็นโอตากุอนิเมะ มังงะ รถยนต์ ไอดอล และอิเล็กทรอนิกส์ มีการประมาณผลกระทบทางเศรษฐกิจของโอตากุว่าสูงถึง 2 พันล้านเยน (18 พันล้านดอลลาร์)

**ดูเพิ่ม**
 ความคลั่งไคล้ญี่ปุ่น

**อ้างอิง**
หมวดหมู่:ศัพท์ในการ์ตูนญี่ปุ่น
หมวดหมู่:วัฒนธรรมญี่ปุ่น
หมวดหมู่:ไอดอลญี่ปุ่น
หมวดหมู่:โลกของผู้หลงใหล
ภาษาดอกไม้

ภาษาดอกไม้ (Language of flowers หรือ floriography) เป็นการสื่อสารในสมัยวิกตอเรียโดยใช้ดอกไม้หรือการจัดดอกไม้เพื่อให้เกิดความหมายโดยนัย แสดงถึงความรู้สึกส่วนตัวที่ไม่อาจบอกออกมาเป็นคำพูดได้ พระเจ้าชาลส์ที่ 2 นำภาษาดอกไม้เข้าสู่สวีเดนจากทางเปอร์เซียในคริสต์ศตวรรษที่ 17
ในปัจจุบันความหมายที่ใช้ในภาษาดอกไม้นั้นส่วนมากได้เลือนหายไปตามการเวลา แต่ดอกกุหลาบสีแดงนั้นยังคงถูกใช้แสดงความรักอันเร่าร้อนและโรแมนติก กุหลาบสีชมพูแสดงถึงความรักที่เร่าร้อนน้อยลงมา กุหลาบสีขาวยังคงเป็นตัวแทนของความบริสุทธิ์และความดี  และกุหลาบสีเหลืองถูกใช้เป็นตัวแทนของมิตรภาพและการเสียสละ อย่างไรก็ดี ความหมายเหล่านี้อาจจะไม่เหมือนกับความหมายในสมัยวิกตอเรียทุกประการ
ดอกไม้อื่นที่มีความหมายเป็นที่รู้จักกันกว้างขวาง ได้แก่ - ดอกทานตะวันมีสองความหมายซึ่งอาจหมายถึงความเย่อหยิ่งหรือความเคารพ เนื่องจากดอกทานตะวันนั้นเป็นดอกไม้ที่ เซนต์ จูลี บิลเลียร์ท ชอบ- ดอกไอริส ซึ่งตั้งชื่อตามผู้ส่งสารของพระผู้เป็นเจ้าในเทพนิยายกรีก ใช้แทนความหมายของการส่งข่าวสาร- ดอกแพนซี หมายถึง ความคิด- ดอกแดฟโฟดิล หมายถึง เกียรติยศ- เถาวัลย์ หมายถึง ความซื่อสัตย์ต่อคู่รัก

**แหล่งข้อมูลอื่น**
  flowers ebook: The Flowers Personified, 1847 -  Chapter Excerpts: History of the Language of Flowers 

**รายการความหมายของดอกไม้**
  The Victorian Language of Flowers date=2006-06-15  -  The Language of Flowers -  The Meaning of Flowers date=2006-06-14  -  Flower Care Guide date=2016-01-25  
หมวดหมู่:การสื่อสารของมนุษย์
ส.ว.

ส.ว. เป็นตัวย่อ อาจหมายถึง- สมาชิกวุฒิสภา - สังคมวิทยา - โรงเรียนสุวรรณภูมิวิทยาลัย จังหวัดร้อยเอ็ด- โรงเรียนสรรพวิทยาคม จังหวัดตาก- โรงเรียนสตรีวิทยา กรุงเทพมหานคร- โรงเรียนสตรีวิทยา 2 กรุงเทพมหานคร- โรงเรียนสามพรานวิทยา จังหวัดนครปฐม- โรงเรียนสัตหีบวิทยาคม จังหวัดชลบุรี- โรงเรียนสามร้อยยอดวิทยาคม จังหวัดประจวบคีรีขันธ์- โรงเรียนเสาไห้ "วิมลวิทยานุกูล" จังหวัดสระบุรี- โรงเรียนสตูลวิทยา จังหวัดสตูล- โรงเรียนเสริมงามวิทยาคม จังหวัดลำปาง- โรงเรียนสระโบสถ์วิทยาคาร จังหวัดลพบุรี
เหรียญ

เหรียญ เป็น วัตถุชนิดแข็ง ส่วนใหญ่ทำด้วยโลหะ หรือ พลาสติก และมีลักษณะเป็น แผ่นกลม มีการนำเหรียญ มาใช้ประโยชน์หลายด้าน เช่น ใช้เป็นเงินตรามีมูลค่าสำหรับแลกเปลี่ยน เรียกว่า เหรียญกษาปณ์ ผลิตแจกจ่ายโดยรัฐบาล  เหรียญถูกใช้ในรูปของเงินสดในระบบการเงินสมัยใหม่เช่นเดียวกับธนบัตร แต่ใช้ในหน่วยที่มีมูลค่าต่ำกว่า ขณะที่ธนบัตรจะถูกใช้ในหน่วยที่มีมูลค่าสูงกว่า โดยปกติ ค่าสูงสุดของเหรียญจะต่ำกว่าค่าต่ำสุดของธนบัตร มูลค่าอัตราแลกเปลี่ยนของเหรียญมาจากมูลค่าทางด้านประวัติของมัน และ/หรือ มูลค่าที่แท้จริงของโลหะที่เป็นส่วนประกอบ (ตัวอย่างเช่น เหรียญทอง, เหรียญเงิน หรือเหรียญแพลทินัม)
เหรียญ นำมาใช้ในรูปของ ของรางวัล หรือ ของที่ระลึกได้ ก็จะเรียก เหรียญรางวัล และ เหรียญที่ระลึก

**ดูเพิ่ม**
 พดด้วง- เหรียญกษาปณ์ไทย - เหรียญที่ระลึก- การสะสมเหรียญ - ธนบัตร

**แหล่งข้อมูลอื่น**
  สำนักกษาปณ์

หเหรียญ
สถานีย่อย:การ์ตูนญี่ปุ่น/หัวข้อที่สำคัญ

ห้องการ์ตูน
ซิตี้ฮันเตอร์ • ฮาเล็มบีท จังหวะคนจริง • อิคคิวซัง • นินจาฮัตโตริ • กัชเบล • กันดั้ม • ขาคู่ ทะลุฟ้า • คนเก่งทะลุโลก • คัทซึ • คินดะอิจิกับคดีฆาตกรรมปริศนา • คิ้วหนาซ่าสุด ๆ • คุณครูจอมเวท เนกิมะ! • จีทีโอ คุณครูพันธุ์หายาก • กุหลาบแวร์ซายส์ • คำสาปฟาโรห์ • คุณพ่อที่รัก • แคนดี้ แคนดี้ • ชมรมนักสืบแคลมป์ • ชมรมรัก คลับมหาสนุก • ซากุระ มือปราบไพ่ทาโรต์ • เซเลอร์มูน • ดี.เอ็น.แองเจิ้ล • กันสลิงเกอร์เกิร์ล • โกลเด้นบอย • โกสต์อินเดอะเชลล์ • คะมิจุ! • คุณหมอมือใหม่หัวใจเกินร้อย • ชมรมไขปริศนา • ชัฟเฟิล! • ชินจังจอมแก่น • ซันชิโร่คืนถิ่น • ซีปัง • NANA • พาราไดซ์คิส • กูรุ กูรุ คาถาพาต๊อง • โกลด์ไลตัน • ซอยด์ หุ่นรบไดโนเสาร์ • โดราเอมอน • นักประดิษฐ์รุ่นจิ๋ว • ปาร์แมน • โปเกมอน • โปเกมอน สเปเชียล • มิรุโมะ ภูตจิ๋วจอมยุ่ง • แม่มดน้อยโดเรมี • แฮมทาโร่ แก๊งจิ๋วผจญภัย • มาสค์ไรเดอร์ • ขบวนการนักสู้ • เมทัลฮีโร่ • นักพากย์การ์ตูน • สำนักพิมพ์การ์ตูน • อะนิเมะ • มังงะ •  คอสเพลย์ • โดจินชิ...ดูเพิ่มเติม
ของแถม

ของแถม คือ สินค้า หรือ บริการ ที่ให้เปล่า หลังการการซื้อสินค้าหรือบริการหลัก เพื่อจูงใจลูกค้าในการเลือกซื้อ โดยของแถมส่วนใหญ่จะเป็น สินค้าอื่นที่มีมูลค่าน้อยกว่า แต่มีปัจจัยในการตัดสินใจเลือกซื้อสินค้าหรือบริการนั้น

**ลักษณะของแถม**
 ส่งเสริมสินค้าหลัก เช่น ซื้อรองเท้า แถม ถุงเท้า- จูงใจคนซื้อ เช่น ซื้อรองเท้านักเรียน แถม ของเล่น- เอาชนะคู่แข่งเชิงปริมาณ เช่น ซื้อแชมพูขวดใหญ่ แถม แชมพูขวดเล็ก
หมวดหมู่:การส่งเสริมการขาย
รายพระนามพระราชอาคันตุกะในพระราชพิธีฉลองสิริราชสมบัติครบ 60 ปี

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และ พระบรมวงศานุวงศ์ ทรงฉายพระฉายาลักษณ์ และ พระรูป ร่วมกับ สมเด็จพระราชาธิบดี สมเด็จพระราชินี และ ผู้แทนพระประมุขต่างประเทศ ที่ เสด็จฯ มาทรงร่วม พระราชพิธีฉลองสิริราชสมบัติ ครบ 60 ปี
กษัตริย์จาก 29 ประเทศทั่วโลกตอบรับคำเชิญของรัฐบาลไทย (ทักษิณ ชินวัตร) ที่จะมาร่วมราชพิธีอันเป็นส่วนหนึ่งของพระราชพิธีฉลองสิริราชสมบัติครบ 60 ปี ในเดือนมิถุนายนปีดังกล่าว พระประมุขจาก 13 ประเทศเสด็จพระราชดำเนินมาด้วยพระองค์เอง 12 ประเทศทรงพระกรุณาโปรดเกล้าฯ แต่งตั้งผู้แทนพระองค์ให้ปฏิบัติพระราชกรณียกิจแทน

**รายพระนาม**

**ผู้แทนพระองค์**

**พระประมุขที่ไม่สามารถเสด็จฯ มาร่วมงานได้**
 ราชอาณาจักรเนปาล 
** สมเด็จพระราชาธิบดีคยาเนนทรพีรพิกรมศาหเทวะ (His Majesty King Gyanendra Bir Bikram Shah Dev)
เหตุที่ไม่สามารถเสด็จฯ มาร่วมงานได้ เดิมที ทรงตอบรับว่าจะเสด็จฯ มาแล้ว แต่ได้เกิดสงครามกลางเมืองขึ้นในประเทศ - รัฐเอกราชซามัว
** ประมุขแห่งรัฐ : มาลีเอตัว ตานุมาฟิลิ ที่ 2 (Malietoa Tanumafili II)
เหตุที่ไม่สามารถเสด็จฯ มาร่วมงานได้ เนื่องจาก มีพระชนมายุ 93 พรรษาแล้ว จึงไม่สามารถที่จะเสด็จฯ มาด้วยพระองค์เองได้ และทรงไม่มีรัชทายาท หรือผู้แทนพระองค์ เสด็จฯ มาแทน- ราชอาณาจักรซาอุดีอาระเบีย
** สมเด็จพระราชาธิบดีฟะฮัด บิน อับดุลอะซีซ อาล ซะอูด (The Custodian of the Two Holy Mosques King Fahad Bin Abdul Aziz Al-Saud)
เหตุที่ไม่สามารถเสด็จฯ มาร่วมงานได้ เนื่องจาก ราชอาณาจักรซาอุดีอาระเบีย ได้ลดระดับความสัมพันธ์ทางการทูตกับราชอาณาจักรไทย นับแต่เหตุการณ์ คดีลอบสังหารนักการทูตชาวซาอุดีอาระเบีย 4 รายในปี พศ. ๒๕๓๒-๓๓

**ดูเพิ่ม**
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์- รายพระนามพระมหากษัตริย์ทั่วโลกเรียงตามอาวุโสพระชนมพรรษา

**แหล่งข้อมูลอื่น**
  งานฉลองสิริราชสมบัติครบ ๖๐ ปี-  ข้อมูลพระราชประวัติ และ ความสัมพันธ์ทวีภาคีกับไทย ของ พระประมุขต่างประเทศ หรือ ผู้แทนพระประมุข date=2006-06-13  ที่จะเสด็จฯ ร่วมงาน ฉลองสิริราชสมบัติครบ ๖๐ ปี (เรียงตามอักษรของประเทศ) -  รายพระนามสมเด็จพระราชาธิบดี และ สมเด็จพระราชินี หรือ ผู้แทนพระประมุข date=2007-09-27  ที่จะเสด็จฯ ทรงร่วมงานฉลองสิริราชสมบัติครบ ๖๐ ปี (เรียงตามลำดับอาวุโส)- เว็บไซต์  กระทรวงการต่างประเทศ

**ข่าว**
  ข่าวจากหนังสือพิมพ์ประชาชาติธุรกิจ งานชุมนุมสุดอลังการของโลก ราชอาคันตุกะ 26 ชาติเสด็จร่วม
หมวดหมู่:งานฉลองสิริราชสมบัติครบ 60 ปี
ฟุลล์เมทัลแพนิก!

ฟุลล์เมทัลแพนิก! เป็นนิยายวิทยาศาสตร์แนวโลดโผน แต่งโดยโชจิ กาโตะ ลงตีพิมพ์ในนิตยสารดรากอนแม็กกาซีนรายเดือน ของบริษัทฟุจิมิโชะโบ มีเนื้อเรื่องเกี่ยวกับ โซซูเกะ ซางาระ ทหารหนุ่มแห่งกองกำลังพิทักษ์ความสงบสุขของโลกชื่อ มิทริล ที่ถูกส่งไปเป็นองครักษ์ของ คานาเมะ ชิโดริ สาวน้อยอารมณ์ร้ายผู้กำความลับสู่เทคโนโลยีอาวุธสงครามอันร้ายกาจ เนื้อเรื่องของ ฟุลล์เมทัลแพนิก! มีจุดเด่นคือการผสมผสานมุกตลก ชีวิตนักเรียนญี่ปุ่น และฉากต่อสู้ที่ตื่นเต้น ได้อย่างลงตัว
ฟุลล์เมทัลแพนิก! ได้รับการนำไปดัดแปลงเป็นภาพยนตร์การ์ตูนมาแล้วถึง 3 ภาค (บทความนี้จะกล่าวถึงเฉพาะภาพยนตร์การ์ตูนภาคแรก ซึ่งใช้ชื่อเดียวกันกับนิยาย) และเป็นหนังสือการ์ตูน 1 เรื่อง

**แหล่งข้อมูลอื่น**
  เว็บไซต์อย่างเป็นทางการของผู้แต่ง -  เว็บไซต์ของฟุจิมิโชะโบ date=2012-11-09  -  เว็บไซต์อย่างเป็นทางการของอนิเมะภาคแรกโดยฟูจิทีวี -  Full Metal Panic! (Furu Metaru Panikku! - Koichi Chigira, 2002) date=2008-09-17  
หมวดหมู่:เกียวโตแอนิเมชัน
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:การก่อการร้ายในบันเทิงคดี
หมวดหมู่:ประเทศญี่ปุ่นในบันเทิงคดี
หมวดหมู่:การทหารในอนิเมะและมังงะ
หมวดหมู่:อนิเมะของครันชีโรล
หมวดหมู่:มังงะที่ตีพิมพ์ในปี พ.ศ. 2541
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2545
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:เส้าหลิน สุดยอดพลังแห่งเพลงมวย

สเส้าหลิน สุดยอดพลังแห่งเพลงมวย
สเส้าหลิน สุดยอดพลังแห่งเพลงมวย
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
บลิสโซนิค

บลิสโซนิค (Blissonic) กลุ่มศิลปินคู่ดูโอชายหญิง ที่เริ่มนำผลงานซิงเกิลแรกอย่าง "ครั้งแรก" ออกเผยแพร่ทางรายการวิทยุ 104.5 แฟตเรดิโอ และสามารถขึ้นไปถึงท็อปไฟว์ในชาร์ต จนทำให้เป็นแรงผลักดันให้เกิดงานเพลงถัดไปตามมา
พีท อดีตนักศึกษาด้าน Music Production & Engineering จาก วิทยาลัยดนตรีเบิร์กลีย์ ที่ทำงานด้านซาวด์เอนจิเนียร์หลังจากจบการศึกษา และได้พบกับบิ๋ม ซึ่งจบการศึกษาจาก Art & Graphic Design จากมหาวิทยาลัยโมนาช กรุงเมลเบิร์น ประเทศออสเตรเลีย และได้ตกลงทำเพลงร่วมกัน โดยได้รับการช่วยเหลือในด้านการแต่งเนื้อเพลงจาก โตน - จักรธร ขจรไชยกูล

**สมาชิก**
สมาชิก ประกอบด้วย- พีท - พีท ตันสกุล ซินธิไซเซอร์, กีตาร์- บิ๋ม - มณีรัตน์ เรเชล ฮุนตระกูล  ร้องนำ

**ผลงาน**

**EP Blissonic (พ.ศ. 2545)**
# ครั้งแรก
# เช้า
# แกะ
# purified
# เช้า Instrumental

**Automatic (พ.ศ. 2548)**
# บอกฉันหน่อย
# วันที่ฉันมองคนเดียว
# เตียง
# เมื่อได้ยินเพลงนี้
# เจ้าหญิงคนต่อไป
# ไม่ใช่ฉัน
# ครั้งแรก
# เช้า
# Oh...Oh...
# มองฉันคนนี้

**ข้อมูลเพิ่มเติม**
 พีท เคยรีมิกซ์เพลง "Cosmetics" ของศิลปิน กรู๊ฟไรเดอร์ส ในสังกัด เบเกอรี่มิวสิค- บิ๋ม เคยร้องคอรัสในเพลง อาย ของวงพิกซิล และเพลงเธอคือคนที่ฉันขอ ของวงโซฟา- นอกจากโตน - จักรธร ขจรไชยกูลจะช่วยแต่งเพลงให้บลิสโซนิคแล้ว ยังช่วยร้องคอรัสให้อีกด้วย

**แหล่งข้อมูลอื่น**
  Blissonic.com เว็บไซต์อย่างเป็นทางการ
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000